Խորհրդարանը նոր նախագահին ընտրելու է մարտի 2-ին, Արմեն Սարգսյանն արդեն հանդիպել է իշխանական երկու՝ «Հանրապետական» և «Դաշնակցություն» խմբակցությունների անդամների հետ, հաջորդ շաբաթ կհյուրընկալվի նաև ընդդիմադիր «Ելք» և «Ծառուկյան» խմբակցություններում: Առանց մեկ տասնյակից ավելի ընդդիմադիրների ձայների Սարգսյանն առաջին փուլով չի կարողանա ընտրվել: Գագիկ Ծառուկյանի գլխավորած ուժը դեռ դիրքորոշում չի հայտնել, իսկ «Ելք»-ը, թեև հանդիպելու է Սարգսյանին, բայց արդեն հայտարարել է, որ դեմ է քվեարկելու նրա թեկնածությանը: